Stesen MRT Sri Delima

Stesen MRT Sri Delima ialah stesen Transit Aliran Massa (MRT) di Jinjang, Kuala Lumpur, Malaysia di mana Laluan Putrajaya berkhidmat di stesen ini. Stesen ini telah dibuka rasmi pada 16 Jun 2022 dibawah pembukaan Fasa 1 laluan tersebut. Ia terletak di antara Stesen MRT Jinjang dan Stesen MRT Kampung Batu serta mempunyai kod stesen iaitu PY12.

 Sejarah 
Projek Laluan MRT Sungai Buloh-Serdang-Putrajaya yang kini dikenali sebagai Laluan Putrajaya telah mula dibina secara rasmi pada 15 September 2016. Pada hari yang sama juga, nama stesen "Sri Delima" diumumkan sebagai salah-satu stesen Laluan MRT Putrajaya di dalam video "MRT Sungai Buloh-Serdang-Putrajaya (SSP) Line Alignment Video" (Video Jajaran Laluan MRT Sungai Buloh-Serdang-Putrajaya (SSP)) di saluran rasmi MRT Corp di Youtube dengan kod S08. 

Pembukaan stesen-stesen Laluan Putrajaya terbahagi kepada dua fasa; Fasa 1 dan Fasa 2. Pada asalnya, Stesen MRT Sri Delima akan dibuka di bawah Fasa 1 pada Jun 2021 bersama-sama dengan stesen lain iaitu dari Stesen MRT Kwasa Damansara hingga ke Stesen MRT Kampung Batu. Namun, ia telah ditangguhkan ke November 2021, tetapi ia dibatalkan juga akibat pandemik COVID_19 masih melanda di Malaysia. MRT Corp telah membuat keputusan akhir dengan membuka stesen Laluan Putrajaya yang di bawah Fasa 1 secara rasmi pada 16 Jun 2022.

Stesen MRT Sri Delima merupakan sebahagian daripada projek Transit Aliran Deras Lembah Klang (KVMRT).

 Ciri-ciri stesen 
 Lokasi 
Stesen ini terletak di Jalan Besar Kepong (Jalan Persekutuan 54). Ia terletak di dalam kawasan Jinjang, Kuala Lumpur. Stesen MRT Sri Delima berhampiran dengan Wisma TNB Kepong, Kampung Baru Jinjang Selatan, Taman Sri Delima, Taman Batu, Taman Jinjang Baru, SJK (C) Jinjang Selatan, SMK Raja Abdullah, Balai Bomba dan Penyelamat Jinjang, Pertonas Jalan Jambu Kerteh, Brem Mall Kepong, Stadium Hriphi Kuala Lumpur, dan Pejabat Kesihatan Kepong.

 Pelan stesen 

 L2  PY Arah Selatan →      PY Arah Utara ←     L1Aras legarGAras tanah
Stesen ini adalah stesen bertingkat dan mempunyai satu platform tengah di atas ruang legar untuk perkhidmatan Laluan Putrajaya. Terdapat dua platform menuju ke terminus laluan; Platform 1 ke Putrajaya Sentral manakala Platform 2 menuju ke Kwasa Damansara. Berdasarkan, Peta Transit Berintergerasi Lembah Klang, Stesen MRT Sri Delima tidak dilengkapi dengan kemudahan kawasan meletakkan kenderaan atau Park and Ride. Stesen MRT ini juga dilengkapi dengan kemudahan bagi orang kurang upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, tandas awam, surau, pusat perkhidmatan pelanggan dan eskalator turut disediakan bagi memenuhi keperluan dan keselesaan pengguna MRT. Untuk pembelian tiket, pengguna boleh membelinya melalui mesin tiket layan diri. Stesen ini juga dilengkapi dengan perkhidmatan bas pengantara.

 Pintu stesen 
Secara keseluruhannya, Stesen MRT Sri Delima mempunyai tiga pintu masuk dan keluar utama dan masing-masing terletak di aras tanah. Kedudukan Pintu B terletak di selatan stesen mengarahkan pengguna ke Jalan Jambu Merah, Taman Sri Delima dan Brem Mall Kepong manakala Pintu C pula terletak di timur stesen dekat Jalan Besar Kepong, berhampiran Wisma TNB Kepong. Pintu A ditandakan akan datang pada peta stesen rasmi. Pintu B dan C mempunyai kemudahan asas seperti tangga dan tangga gerak (eskalator) serta lif yang sesuai untuk pengguna orang kurang upaya. Perkhidmatan bas tempatan-ulang alik T118 beroperasi sepenuhnya di Pintu B sahaja.

Stesen  — Sri Delima PintuLokasiDestinasiGambarA BSelatan stesenJalan Jambu Merah   20px 20px Hentian sebelah untuk bas pengantara, teksi, e-panggilan serta kenderaan peribadi, Brem Mall Kepong, Taman Sri Delima, Pertonas Jambu Kerteh, Taman Batu150pxCTimur stesenJalan Jinjang Permai 2   20px 20px Hentian sebelah untuk teksi, e-panggilan serta kenderaan peribadi, Jinjang Permai, Wisma TNB Kepong,150px

 Perkhidmatan bas 
LaluanKoridorPengendaliTerminal Jumlah perhentian  (termasuk terminal) Ruj.  Koridor Jalan Ipoh RapidKL MRT Sri Delima Pintu B ↺ Taman Koh Doh 13 stesen   MRT Sri Delima Pintu C ↺ Taman Wahyu 13 stesen 

 Rujukan 

 Pautan luar 


Kategori:Laluan Putrajaya
Kategori:Stesen RapidKL
Kategori:Stesen kereta api dibuka pada 2022